Title: Franske forbindelser
Description: På forbausende kort tid gikk Nasjonalgalleriet fra å være et beskjedent museum i Europas utkant til et museum av internasjonal klasse. Takket være den nystiftede foreningen Nasjonalgalleriets Venner mottok museet rundt 1. verdenskrig en lang rekke franske mesterverk som fremdeles utgjør den stolte kjernen i Nasjonalmuseets utenlandske samling. Nils Messels bok Franske forbindelser. Kunst, kapital og konjunkturer i Norge rundt 1. verdenskrig er fortellingen om sensasjonelle utstillinger av fransk kunst og om de mange privatsamlingene som ble etablert i Norge mens det øvrige Europa sto i brann. Bildenes vandring gjenspeiler Europas dramatiske økonomiske situasjon under og rett etter 1. verdenskrig. I Norge førte "jobbetiden" til omfattende investering i kunst. Men etter få år sto konkursene i kø og bildene forsvant ut av landet igjen og befinner seg nå i viktige museer i Europa, USA og Asia.
Subjects: History, Art, French Art, Collectors and collecting, Nasjonalgalleriet (Norway)
Places: Norway
Time periods: 20th century